stanford-oval/wikipedia huggingface dataset:
Melissa Rauch
Ura

Melissa Rauch opiskeli näyttelemistä Marymount Manhattan Collegessa New Yorkissa. Valmistuttuaan hän alkoi näytellä teatterissa ja tehdä standup-komiikkaa. Hän oli mukana VH1:n ohjelmassa Best Week Ever vuosina 2005–2008.
Rauch on esiintynyt televisiosarjoissa True Blood, Kath & Kim ja Konttori.  Hänellä oli sivuosa elokuvassa I Love You, Man. Rauch on esittänyt Bernadettea komediasarjassa Rillit huurussa vuodesta 2009. Sarjan neljännellä tuotantokaudella hänen roolistaan tehtiin vakituinen.
Teatterissa Rauchilla on ollut rooleja muun muassa näytelmissä Kesäyön unelma, Into the Woods ja Vampire Lesbians of Sodom. Hän on näytellyt George W. Bushin tytärtä Jenna Bushia esityksessä Miss Education of Jenna Bush. Rauch alkoi esiintyä komediashowssa The Realest Real Housewives Los Angelesissa vuonna 2011.
Yksityiselämä

Melissa Rauch on kotoisin Marlboron pikkukaupungista New Jerseystä. Hän asuu nykyään Los Angelesissa. Rauch on juutalainen.
Filmografia > Elokuvat

| Vuosi | Elokuva | Rooli | Muuta |
| --- | --- | --- | --- |
| 2006 | Delirious | Delirious | Megan |
| 2009 | I Love You, Man | I Love You, Man | Sydneylle huutava naishölkkääjä |
| 2014 | Are You Here | Are You Here | Marie |
| 2015 | The Bronze | The Bronze | Hope Annabelle Greggory |
| 2016 | Ice Age 5: Törmäyskurssilla | Ice Age: Collision Course | Francine (ääni) |
| 2016 | Flock of Dudes | Flock of Dudes | Jamie |
| 2017 | Bat-Man and Harley Quinn | Bat-Man and Harley Quinn | Harley Quinn (ääni) |
Filmografia > Televisiosarjat

| Vuosi | Suomenkielinen nimi | Alkuperäinen nimi | Rooli | Jaksot |
| --- | --- | --- | --- | --- |
| 2008 | 12 Miles of Bad Road | 12 Miles of Bad Road | Bethany |  3 jaksoa ”The Dirty White Girl” ”Collateral Verbiage” ”Moonshadow”  |
| 2008–2009 | Kath & Kim | Kath & Kim | Tina |  6 jaksoa ”Respect” ”Dating” ”Friends” ”Idols” ”Bachelorette” ”Home”  |
| 2009–2019 | Rillit huurussa | The Big Bang Theory | Bernadette Rostenkowski-Wolowitz | vakituinen rooli |
| 2010 | Wright vs. Wrong | Wright vs. Wrong | Daisy Cake | televisioelokuva |
| 2010 | Konttori | The Office | Cathy | ”The Delivery: Part 2” |
| 2010 | True Blood | True Blood | Summer |  6 jaksoa ”Trouble” ”Hitting the Ground” ”Everything Is Broken” ”I Smell a Rat” ”Fresh Blood” ”Evil Is Going On”  |
| 2013 | Teenage Fairytale Dropouts | Teenage Fairytale Dropouts | Miss Macabra (ääni) | ”Something Wicked This Way Substitute” |
| 2014 | Jake ja Mikä-Mikä-Maan merirosvot | Jake and the Never Land Pirates | perämies Mollie (ääni) | ”Smee-erella” |
| 2014 | The Hotwives of Orlando | The Hotwives of Orlando | Calliope | ”Say You, Séance” |
| 2015 | Sofia Ensimmäinen | Sofia the First | Tizzy-keiju (ääni) | ”In a Tizzy” |
| 2017 | Blaze ja monsterikoneet | Blaze and the Monster Machines | Light Thief (ääni) | ”Light Riders” |
| 2017 | Star vs. Pahuuden voimat | Star vs. Forces of Evil | Baby (ääni) | ”Baby / Running with Scissors” |
Filmografia > Teatteri

Miss Education of Jenna Bush
Sulhaseni Ernest
Gross National Product
Kesäyön unelma
Pterodactyls
Vampire Lesbians of Sodom
Into The Woods
Aiheesta muualla

Melissa Rauchin virallinen sivusto (Arkistoitu – Internet Archive)
Melissa Rauch Internet Movie Databasessa. (englanniksi)
CBS - The Big Bang Theory Cast - Melissa Rauch
Melissa Rauch TV.com-sivustolla (Arkistoitu – Internet Archive)
Lindås

Lindås on entinen kunta Hordalandin läänissä Norjassa. Lindåsin kunta (silloinen Lindaas) perustettiin 1. tammikuuta 1838. Masfjordenin kunta erotettiin Lindåsin kunnasta 1. maaliskuuta 1879 ja Austrheimin kunta 1. tammikuuta 1910. Koko Alversundin kunta ja osia Hamren sekä Hosangerin kunnista yhdistettiin Lindåsiin 1. tammikuuta 1964. Tammikuussa 2013 tehdyn väestönlaskennan mukaan Lindåsin kunnassa oli 14 820 asukasta.
Vuoden 2020 kuntauudistuksessa Lindås yhdistettiin Melandin ja Radøyn kanssa uudeksi Alverin kunnaksi uudessa Vestlandin läänissä.
Tunnettuja henkilöitä

Ivar Medaas (1938–2005), viihdetaiteilija
Luettelo Billboard 200 -listan ykkösistä vuonna 2020

Helmikuun alussa kärkeen kohonneesta Music to Be Murdered By -albumista tuli Eminemin kymmenes perättäinen listan ensimmäiselle sijalle noussut albumi.
Tämä on luettelo Billboard 200 -listan kärkipaikkaa hallussaan vuonna 2020 pitäneistä artisteista ja albumeista.
| Päivämäärä | Artisti | Albumi | Lähteet |
| --- | --- | --- | --- |
| 4. tammikuuta |  Harry Styles | Fine Line |  |
| 11. tammikuuta | Jackboys | Jackboys |  |
| 18. tammikuuta | Roddy Ricch | Please Excuse Me for Being Antisocial |  |
| 25. tammikuuta | Selena Gomez | Rare |  |
| 1. helmikuuta | Eminem | Music to Be Murdered By |  |
| 8. helmikuuta | Roddy Ricch | Please Excuse Me for Being Antisocial |  |
| 15. helmikuuta | Lil Wayne | Funeral |  |
| 22. helmikuuta | Roddy Ricch | Please Excuse Me for Being Antisocial |  |
| 29. helmikuuta |  Justin Bieber | Changes |  |
| 7. maaliskuuta |  BTS | Map of the Soul: 7 |  |
| 14. maaliskuuta | Lil Baby | My Turn |  |
| 21. maaliskuuta | Lil Uzi Vert | Eternal Atake |  |
| 28. maaliskuuta | Lil Uzi Vert | Eternal Atake |  |
| 4. huhtikuuta |  The Weeknd | After Hours |  |
| 11. huhtikuuta |  The Weeknd | After Hours |  |
| 18. huhtikuuta |  The Weeknd | After Hours |  |
| 25. huhtikuuta |  The Weeknd | After Hours |  |
| 2. toukokuuta | DaBaby | Blame It on Baby |  |
| 9. toukokuuta | YoungBoy Never Broke Again | 38 Baby 2 |  |
| 16. toukokuuta | Kenny Chesney | Here and Now |  |
| 23. toukokuuta | Nav | Good Intentions |  |
| 30. toukokuuta | Future | High Off Life |  |
| 6. kesäkuuta | Gunna | Wunna |  |
| 13. kesäkuuta | Lady Gaga | Chromatica |  |
| 20. kesäkuuta | Lil Baby | My Turn |  |
| 27. kesäkuuta | Lil Baby | My Turn |  |
| 4. heinäkuuta | Lil Baby | My Turn |  |
| 11. heinäkuuta | Lil Baby | My Turn |  |
| 18. heinäkuuta | Pop Smoke | Shoot for the Stars, Aim for the Moon |  |
| 25. heinäkuuta | Juice Wrld | Legends Never Die |  |
| 1. elokuuta | Juice Wrld | Legends Never Die |  |
| 8. elokuuta | Taylor Swift | Folklore |  |
| 15. elokuuta | Taylor Swift | Folklore |  |
| 22. elokuuta | Taylor Swift | Folklore |  |
| 29. elokuuta | Taylor Swift | Folklore |  |
| 5. syyskuuta | Taylor Swift | Folklore |  |
| 12. syyskuuta | Taylor Swift | Folklore |  |
| 19. syyskuuta | Big Sean | Detroit 2 |  |
| 26. syyskuuta | YoungBoy Never Broke Again | Top |  |
| 3. lokakuuta | Taylor Swift | Folklore |  |
| 10. lokakuuta | Machine Gun Kelly | Tickets to My Downfall |  |
| 17. lokakuuta | 21 Savage ja Metro Boomin | Savage Mode II |  |
| 24. lokakuuta | Pop Smoke | Shoot for the Stars, Aim for the Moon |  |
| 31. lokakuuta | Taylor Swift | Folklore |  |
| 7. marraskuuta | Luke Combs | What You See Is What You Get |  |
| 14. marraskuuta | Ariana Grande | Positions |  |
| 21. marraskuuta | Ariana Grande | Positions |  |
| 28. marraskuuta |  AC/DC | Power Up |  |
| 5. joulukuuta |  BTS | Be |  |
| 12. joulukuuta |  Bad Bunny | El último tour del mundo |  |
| 19. joulukuuta |  Shawn Mendes | Wonder |  |
| 26. joulukuuta | Taylor Swift | Evermore |  |
Mikko Lindström

Linde (oik.) Provinssirockissa 1999
Mikko Viljami ”Linde” Lindström, s. 12. elokuuta 1976 Klaukkala) on suomalainen muusikko, joka tunnetaan HIM- ja Daniel Lioneye -yhtyeiden kitaristina. Lindström on soittanut kaikilla HIMin kahdeksalla studioalbumilla. Hänen tuorein yhtyeensä on Flat Earth.
Lindström on soittanut myös yhdessä silloisen appensa Tony Iommin ja Ian Gillanin kanssa WhoCares-nimisessä projektissa, jossa olivat mukana myös Jason Newsted ja Nicko McBrain. Yhtyeen ensimmäinen single ”Out of my Mind” ilmestyi toukokuussa 2011.
Lindström on maininnut ihailevansa erittäin paljon Jimi Hendrixiä, joka on vaikuttanut hänen soundiinsa ja soittotyyliinsä runsaasti. Hän myös ihailee muun muassa Steve Vaita, John Lee Hookeria, Devin Townsendia ja Tony Iommia. Hän on sanonut suurimman sankarinsa olevan Iggy Pop.[lähde? ]
Mikko Lindströmin ex-puoliso on keväällä 2007 debyyttilevynsä julkaissut laulaja Manna ja heillä on yhteinen tytär. Vuosina 2010–2013 Lindström oli kihloissa Tony Iommin tyttären Toni-Marie Iommin kanssa. Hän ja Toni-Marie asuivat yhdessä viisi vuotta Kirkkonummella.
Instrumentit

Gibson SG Standard
Gibson SG Alpine White (Keikoilla)
Gibson SG Special (Funeral of Heartsin videolla, kitara nimettiin Kyyläksi)
Gibson SG 61 Reissue
Gibson EDS-1275
Gibson Les Paul Standard
Gibson Flying V (Razorblade Romancen musiikkivideoilla)
Epiphone SG G-400 Alpine white
Laney VH100R
Laney L20H
Dunlop Bass Wah pedal
D'Addrion kielet
Jackson Soloist (Uran alussa)
Fender Telecaster (Pääosin levytyksessä)
Diskografia > HIMin kanssa

666 Ways to Love (EP) - 1996
Greatest Lovesongs Vol. 666 - 1997
Razorblade Romance - 2000
Deep Shadows and Brilliant Highlights - 2001
Love Metal - 2003
Dark Light - 2005
Venus Doom - 2007
Screamworks: Love in Theory and Practice, Chapters 1-13 - 2010
Tears on Tape - 2013
Diskografia > Daniel Lioneyen kanssa

The King of Rock'n Roll – 2001
Vol. II – 2010
Vol. III – 2016
Diskografia > Flat Earthin kanssa

None for One - 2018
Aiheesta muualla

Wikisitaateissa on kokoelma sitaatteja aiheesta .
HIMzone666 Saksalainen HIM-fanisivusto (Arkistoitu – Internet Archive)
HIMzone666.forum Saksalainen HIM-faniforumi (Arkistoitu – Internet Archive)
HIM
| --- | --- |
Studioalbumit:   Greatest Lovesongs Vol. 666  Razorblade Romance  Deep Shadows and Brilliant Highlights  Love Metal  Dark Light  Venus Doom  Screamworks: Love in Theory and Practice  Tears on Tape 
Kokoelmat:   And Love Said No – The Greatest Hits 1997–2004  Uneasy Listening Vol. 1  Uneasy Listening Vol. 2  Uneasy Listening Vol. 1 & 2  XX – Two Decades of Love Metal 
EP:t:   666 Ways to Love: Prologue  Live in Hel 
DVD:t:   HIM - Video Collection: 1997-2003  Love Metal Archives vol. 1  Digital Versatile Doom
Lindy Remigino

| Mitalit | Mitalit | Mitalit |  |
| --- | --- | --- | --- |
|  Lindy Remigino vuonna 1952. |  Lindy Remigino vuonna 1952. |  Lindy Remigino vuonna 1952. |  |
Maa:  Yhdysvallat
Miesten yleisurheilu
|  Olympialaiset  |  Olympialaiset  |  Olympialaiset  |  |
|  Kultaa | Helsinki 1952 | 100 m |  |
|  Kultaa | Helsinki 1952 | 4×100 m |  |
Lindy John Remigino (3. kesäkuuta 1931 Queens, New York – 11. heinäkuuta 2018) oli yhdysvaltalainen yleisurheilija ja olympiavoittaja.
Remigino voitti kaksi kultamitalia Helsingin kesäolympialaisissa 1952. Hän voitti henkilökohtaisen kultamitalin 100 metrin juoksussa, jonka loppukilpailussa neljä parasta saivat saman ajan 10,4 s. Toinen kultamitali tuli 4 × 100 metrin viestijuoksusta, jossa hänen lisäkseen voittajajoukkueeseen kuuluivat Dean Smith, Harrison Dillard ja Andy Stanfield.
Aktiiviuransa jälkeen Remigino siirtyi valmentajantyöhön high schoolissa. Hänen valmentamansa Hartford Public Schoolin joukkueet voittivat 31 osavaltiomestaruutta Remiginon 43-vuotisen valmennusuran aikana.
Aiheesta muualla

Lindy Remigino Bio, Stats, and Results Olympics at Sports-Reference.com (englanniksi)
Livin’ in a World Without You

| ”Livin’ in a World Without You” The Rasmus |
| --- | --- | --- |

Singlen tiedot
 Albumilta: Black Roses
 Äänitetty : toukokuu 2008, Hansa Studios, Berliini; Dynasty Recordings, Helsinki; Limestone, Tukholma
 Julkaistu: 10. syyskuuta 2008
 Tuottaja(t): Desmond Child ja Harry Sommerdahl
 Tyylilaji: Alternative rock
 Kesto: 03.51
 Levy-yhtiö: Playground Music
The Rasmuksen muut singlet
| ”Shot” 2006 | ”Livin’ in a World Without You” 2008 | ”Justify” 2009 |
Livin’ in a World Without You on suomalaisen rockyhtye The Rasmuksen 10. syyskuuta julkaistu, järjestyksessään 23. single.
Kappaleen ovat säveltäneet yhteistyössä laulaja Lauri Ylönen, kitaristi Pauli Rantasalmi sekä tuottaja Desmond Child. Childin lisäksi kappaletta on ollut tuottamassa Harry Sommerdahl ja avustajana myös Jon Vella. Kappaleen on miksannut muusta levystä poiketen ruotsalainen Niklas Flyckt Mandarine studiosilla. Livin' in a World Without You on ensimmäinen yhtyeen seitsemännen pitkäsoiton Black Rosesin singleistä ja kappalejärjestyksessä ensimmäisenä. Livin' in A World Without You ylsi Suomen virallisen singlelistan kärkeen ensimmäisellä listaviikollaan.
Maksisingleversiolla on myös akustinen versio kappaleesta ja kappale "You Got It Wrong". Singlestä julkaistiin erikseen digitaalinen, kappaleen ja videon sisältävä tavallinen ja kolmen kappaleen ja videon maksisingleversio. Digitaalinen versio iTunesissa julkaistiin 5. syyskuuta ja se sisältää myös remix-version kappaleesta.
Historia

Kappale oli viimeinen albumille sävelletyistä ja nauhoitetuista kappaleista ja yksi syistä albumin myöhästymiseen. Lauri Ylönen kertoi, että he saivat viime hetken idean hieman erilaisesta kappaleesta ja päättivät toteuttaa sen, mikä kannatti, sillä kappale edustaa hyvin koko albumia. Kappale kirjoitettiin Berliinissä Hansa studiolla toukokuussa 2008. Lauri kertoi kirjoittaneensa sanoitukset, kun hän kaipasi kotia, perhettään ja ystäviään. Kappaleen perusrakenteet nauhoitettiin siellä ja loput soittimista Helsingin Dynasty studiolla. Vokaalit nauhoitettiin toisen tuottajan Sommerdahlin studiolla Tukholmassa. Kappaleen ovat nauhoittaneet Sommerdahl, Vella, Michael Wagener ja Rantasalmi. Akustinen versio ja "You Got It Wrong" on nauhoitettu Helsingin Dynasty Studiolla, Gentlemen's Clubilla ja WireWorld Studiolla Nashvillessä sekä Singaporen Grotossa.
Kappaleen kirjoittamisen aikaan toukokuussa yhtye oli saanut perspektiiviä vanhaan materiaaliin ja Livin' in a World Without Yousta tuli kappale, joka kokoaa albumin kasaan. Kappaleen sanoitusten taustalla on sen kirjoittamisen aikaan maailman uutisissa näkynyt tragedia, kertoi Lauri Ylönen haastattelussa, muttei halunnut kommentoida tarkemmin, mistä tapahtumasta on kyse. Sanoitukset kertovat hyväksikäytetystä ihmisestä, joka on päässyt vapaaksi, jättää kaiken pahan taakseen ja kulkee kohti valoisaa tulevaisuutta. Sanoitukset ovat siis varsin positiiviset. Lauri on kertonut kappaleen olevan hänen henkilökohtainen suosikkinsa Black Rosesilta.
Kappale sai ensiesityksensä livenä Berliinin NRJ in the Parkissa 5. heinäkuuta yhdessä Ten Black Rosesin kanssa. Radioensi-ilta oli YleX:llä perjantaina 25. heinäkuuta kello 8.35 haastattelun kera, minkä jälkeen kappale soi yksinoikeudella koko loppuviikon YleX:llä ja Yle X3M:llä. Single julkaistiin keskiviikkona 10. syyskuuta Skandinaviassa, 12. syyskuuta Saksassa, Itävallassa ja Sveitsissä ja maanantaina 15. syyskuuta kansainvälisesti.
Kappale löysi tiensä myös Blackout-elokuvan soundtrackille, joka on kokonaan The Rasmuksen ja Lauri Ylösen käsialaa.
Tyyli

Kappale on tyyliltään selvästi erilainen kuin mikään yhtyeen aiemmista kappaleista. Joidenkin ihmisten mielestä kappale kuulostaa silti yhtyeeltä itseltään. Tuottaja Desmond Childin kädenjälki on selvästi kuultavissa. Kappale sisältää hiljaisia ja kevyitä kohtia, mutta raskaat kitarariffit kertosäkeessä ja pre-kertosäkeessä ovat hallitsevia. Kappaleessa on yhtyeelle epätyypillisesti toistuva, rappia muistuttavalla "rytmisellä tyylillä" laulettu säkeistö kertosäkeen lisäksi ja taustalla soi runsaasti (koneilla tehtyjä) sivuääniä. Kappaleen äänimaailma on synteettisempi kuin missään yhtyeen aiemmassa kappaleessa ja siinä on "klubimaisuutta", enemmän syntikoita ja elektronisia ääniä. Se on kuitenkin erilainen kuin muu levy äänimaailmansa osalta.
Kappaleen miksannut Niklas Flyckt on työskennellyt paljon klubikappaleiden miksausten parissa. Hän on aiemmin tehnyt mm. Westlifen, Kylie Minoguen, Celine Dionin ja Britney Spearsin kappaleiden miksauksia.
Menestys

| Valtio | Sijoitus |
| --- | --- |
 Suomi: 1
 Puola: 2
 Saksa: 14
 Itävalta: 26
 Ukraina : 35
 Argentiina: 39
 Australia : 40
 Billboard Hot 100: 47
 Meksiko: 56
 Sveitsi: 78
Single oli Suomen virallisen singlelistan kärjessä kolmen viikon ajan ja Saksassa se nousi listan sijalle 14.
Kappaletta on voinut jonkin verran kuulla radioissa ympäri Euroopan. Yksi kappaletta huomattavasti soittavista asemista Suomen ulkopuolella on saksalainen SWR3, jonka soittolistaäänestyksessä ( (Arkistoitu – Internet Archive)) kappale nousi ensimmäisellä viikollaan suoraan sijalle yksi ollen top5-listalla tähän mennessä neljän viikon ajan. Kappale löytyy monien muidenkin radiokanavien top-listoilta ympäri Euroopan. Airplay-listalla Suomen radiokanavien soitetuimmissa kappaleissa kappale oli elokuussa niin ikään ensimmäisenä.
Heti tultuaan myyntiin iTunesissa se nousi Suomen ladatuimmissa kappaleissa sijalle yksi.
Video

Kappaleen musiikkivideo julkaistiin The Black Roses Community:ssä 15. elokuuta. Tämän Tukholmassa 3. heinäkuuta kuvatun videon tuotti Niclas Fronda. Videolla laulaja Lauri Ylönen näyttelee enemmän kuin monissa yhtyeen aiemmissa videoissa.
Videon juoni on Lauri Ylösen ja Frondan käsialaa. Videolla Ylönen esiintyy huoneessa naisen kanssa. Heistä molemmat tietävät Ylösen hallussa olevan monoliitin, mustan ruusun, olevan tärkeä. Nainen havittelee saada Ylösen mustan ruusun itselleen. Kaikkialle, minne ruusu koskee, leviää mustia "piikkejä". Yhtye soittaa videossa ikkunattomassa huoneessa. Videon lopussa nainen "swat-tiimeineen" jahtaa Ylöstä ja hänet kiinni saatuaan vie tältä monoliitin. Lopussa näkyy tietokoneella piirretty kaupunki, josta ruusun levittämät piikit näyttävät leviävän poispäin.
Videota kuvatessa Lauri Ylöselle sattui onnettomuus. Kuvattaessa videon loppupuolella esiintyvää kohtausta, jossa kaksi mustapukuista naista työntää häntä lasia vasten, rikkoutui ikkunalasi palasiksi Ylösen päälle. Hän kuitenkin selviytyi tapahtuneesta vain muutamin naarmuin. Välikohtauksen jälkeen kohtaus kuvattiin uudelleen, minkä tulos on nähtävissä valmiissa videossa.
Kappalelista

Tavallinen single sisältää vain kappaleen ja videon. Maksisinglen kappalelistaus on seuraava:
"Livin' in a World Without You" (3,50)
"Livin' in a World Without You (acoustic version)" (3,43)
"You Got it Wrong" (3,17) (löytyy myös albumilta)
"Livin' in a World Without You" (video)
ITunesista ladattavissa olevassa digitaalisessa versiossa ovat:
"Livin' in a World Without You"
"Livin' in a World Without You - Milan East RMX"
The Rasmuksen jäsenet videossa
Lerna

| Lerna> Λέρνα |
| --- | --- |
 Lernan raunioita.
Sijainti
 Lerna
Koordinaatit:  37°33′04″N, 22°43′06″E
Valtio:  Kreikka
Paikkakunta:  Mýloi, Lérna, Árgos-Mykínes, Argolis, Peloponnesos
Historia
Tyyppi:  asutus
Ajanjakso:  5500–1250 eaa.
Huippukausi:  2500–2200 eaa.
Kulttuuri:  neoliittinen kulttuuri helladinen kulttuuri mykeneläinen kulttuuri
Alue:  Argolis
Aiheesta muualla
  Lerna Commonsissa 
Infobox OKNimi-testi OK: 
Lerna (door.kreik. Λέρνα) tai Lerne (joon.kreik. Λέρνη, Lernē) oli esihistoriallinen, helladisen kulttuurin aikainen asutus ja antiikin aikana koko sen lähialueen nimitys Argoliin niemimaalla Kreikassa. Lernan arkeologinen alue sijaitsee Árgos-Mykíneen kunnassa lähellä nykyistä Mýloin kylää, noin 18 kilometriä etelään Árgoksen kaupungista. Se on yksi Kreikan tärkempiä esihistoriallisen kauden löytöpaikkoja.
Maantiede

Lerna sijaitsi Argoliinlahden pohjukassa kapealla rannikkokaistaleella meren ja vuorten välissä paikassa, josta kulki tärkeä reitti Argoliin niemimaalta eteläiselle Peloponnesokselle. Seutu oli soista ja rämeistä aluetta. Siellä sijaitsi myös Lernan järvi, joka oli Argoliinlahdesta erottunut makeanveden laguuni. Sen halkaisijan arvioidaan olleen varhaisella helladisella kaudella noin 4,7 kilometriä. Antiikin aikana nimellä Lerna viitattiin koko rämeikköalueeseen lähteineen, virtoineen, soineen ja järvineen. Sekä läheinen vuori että sieltä virrannut joki tunnettiin tällöin nimellä Pontinos. Rämealue kärsi malariasta, ja sen viimeiset jäänteet kuivattiin 1800-luvulla.
Historia ja mytologia

Lernan paikka on ollut asuttuna viimeistään neoliittiselta kaudelta noin 5500 eaa. lähtien. Näistä asutuksen varhaisista vaiheista käytetään nimityksiä Lerna I ja II. Paikka vaikuttaa hylätyn myöhäisen neoliittisen kauden loppupuolella noin 3500 eaa.
Lerna asutettiin uudelleen varhaisella helladisella kaudella II (EH II) noin 2500 eaa. Tuolloin asutus (Lerna III) ympäröitiin linnoitusmuurilla, ja sinne rakennettiin suuri suorakulmainen rakennus, joka tunnetaan ”Tiilten talona”. Tämä vaihe oli Lernan suurinta kukoistuskautta. Löydösten perusteella Lernalla on ollut laajat kauppayhteydet Egeanmeren alueella. Tämä talo ja linnoitus tuhoutuivat tulipalossa varhaisen helladisen kauden II lopulla noin 2200 eaa. Tiilten talo saattoi olla tuolloin vielä keskeneräinen.
Varhaisella helladisella kaudella III (EH III) noin 2200–2100 eaa. paikan asuttivat mahdollisesti uudet tulokkaat, jotka saattoivat olla myös syynä edellisen asutuksen tuhoon. Nyt rakennetussa vaiheessa asutus (Lerna IV) oli avoin vailla muuria, ja sen rakennukset olivat pienempiä.
Lerna siirtyi keskihelladiselle kaudelle (MH, noin 2100–1700 eaa.) ilman erityistä katkoa asutuksessa. Tämän vaiheen asutus (Lerna V) säilyi aina kauden lopulle noin vuoteen 1700 eaa. saakka. Mykeneläisellä kaudella eli myöhäisellä helladisella kaudella (LH) noin ajalla 1600–1250 eaa. Lernan paikka toimi hautausmaana, ja alueella oli vain ajoittaista asutusta. Noin vuoden 1250 eaa. tienoilla Lerna hylättiin kokonaan.
Myöhemmin antiikin aikana klassisella kaudella Lernaa pidettiin kreikkalaisessa mytologiassa nereidi-merenneitojen kotina ja paikkana, jossa Herakles surmasi Lernan Hydran. Tarustossa Hydra oli jättimäinen, yhdeksänpäinen vesikäärme, joka vainosi seudun soita, ja tämän surmaaminen oli toinen Herakleen urotöistä. Kertomus kuvaa mahdollisesti seudun asukkaiden taistelua alueen rämeiden kuivattamiseksi. Tällöin Hydran päät voivat viitata Lernan järveen laskeneisiin virtoihin, jotka piti padota ja katkaista.
Lernan järven katsottiin olleen paikka, johon danaidit heittivät puolisoidensa päät hääyönään. Antiikin aikana Lernassa oli pyhä lehto, jossa oli Demeterin, Afroditen, Athenen ja Dionysoksen pyhäköt ja patsaat. Paikalla vietettiin Lernan mysteereitä, sillä Lernan järven uskottiin olevan Haadeen sisäänkäynti. Sen kautta Dionysos oli noutanut Haadeesta äitinsä Semelen.
Lernan arkeologiset kaivaukset suoritti American School of Classical Studies at Athens eli Yhdysvaltain arkeologinen koulu vuosina 1952–1958 J. L. Caskeyn johdolla. 1960-luvulla alueen löydösten suojaksi rakennettiin katos, ja paikalla suoritettiin kunnostustöitä.
Rakennukset ja löydökset

Lernan rauniokohteen koko on noin 180 × 160 metriä, mikä tekee siitä esihistorialliseksi kohteeksi suhteellisen suuren eteläisen Kreikan alueella. Kohde muodostaa matalan kummun, jonka korkeus on noin 5,5 metriä ympäröivästä tasangosta.
Lerna III -vaiheessa asutuksen ympärillä oli kaksitasoinen linnoitusmuuri, jossa oli torneja ja portteja. Linnoitusmuurien sisäpuolella oli lukuisia huomattavia rakennuksia. Suurin niistä eli ”Tiilten talo” on saanut nimensä lukuisista paikalta löydetyistä terrakotasta tehdyistä kattotiilistä, joiden uskotaan kuuluneen rakennukseen. Talon arvellaan olleen palatsi tai muu hallinnollinen keskus. Talon seinät ovat noin yhden metrin paksuiset ja siinä on portaista päätellen ollut todennäköisesti kaksi kerrosta. Rakennuksessa oli lukuisia varastohuoneita, joista on löydetty savisia sinettejä.
Lerna IV -vaiheessa Lernassa ei ollut muuria. Rakennukset olivat Lerna III -vaihetta pienempiä. Ne olivat kaksi- tai kolmihuoneisia ja tehty tiilistä kiviselle perustukselle. Osa rakennuksista oli apsis-päätyisiä megaron-taloja. Tiilten talon paikka peitettiin tumulus-kummulla, jonka ympärillä oli kivikehä ikään kuin pyhän paikan merkkinä. Samasta vaiheesta ovat peräisin paikan syvät jätekuopat (bothroi).
Lerna V -vaiheessa Tiilten talon paikalla olleeseen tumulukseen tehtiin kaksi kuiluhautaa, mikä antaa ymmärtää, että kummun alkuperäinen merkitys oli unohdettu. Asutuksen varsinaista hautausmaata ei ole vielä löydetty.
Lernasta on löydetty kullekin aikakaudelle tyypillistä paikallista keramiikkaa sekä dreijalla tehtyä keskihelladiselle kaudelle laajemminkin ominaista minyalaista keramiikkaa. Esinelöydöt ovat Árgoksen arkeologisessa museossa ja Náfplion arkeologisessa museossa.